
REPUBLIKA HRVATSKA
TRGOVAČKI SUD U SPLITU
Split, Sukoišanska 6
	







Poslovni broj: 11.St-145/2018-14



U   I M E   R E P U B L I K E    H R V A T S K E
R J E Š E N J E
	Trgovački sud u Splitu, po sutkinji Ani Golub Gruić, u postupku povodom prijedloga predlagatelja Financijske agencije – Regionalni centar Split, za otvaranje stečajnog postupka nad dužnikom AHEARNE VINO d.o.o., OIB: 28802814731, Sveta Nedjelja, Put Police 23, 29. listopada 2018.
r i j e š i o    j e
Odbacuje se prijedlog Financijske agencije – Regionalni centar Split za otvaranje stečajnog postupka nad dužnikom AHEARNE VINO d.o.o., OIB: 28802814731, Sveta Nedjelja, Put Police 23.
Obrazloženje
Financijska agencija, Regionalni centar Split, Podružnica Split, podnijela je ovom sudu 15. veljače 2018. prijedlog za otvaranje stečajnog postupka nad dužnikom AHEARNE VINO d.o.o., OIB: 28802814731, Sveta Nedjelja, Put Police 23. U prijedlogu se navodi da dužnik na dan 8. veljače 2018. u Očevidniku redoslijeda osnova za plaćanje ima evidentirane neizvršene osnove za plaćanja u neprekinutom razdoblju od 120 dana, u ukupnom iznosu od 86.554,31 kn.
	Dana 24. listopada 2018. kod ovog suda zaprimljena je potvrda FINA-e o blokadi računa i novčanih sredstava ovršenika iz koje proizlazi da je na dan izdavanja Potvrde (24. listopada 2018.) na računima i novčanim sredstvima ovršenika (ovdje dužnika) evidentirano 0 dana neprekidne blokade, kao i to da nepodmirene obveze iznose 0,00 kn (list 18-19 spisa).
Dužnik je do odluke o prijedlogu za otvaranjem stečajnog postupka postao sposoban za plaćanje, pa u smislu članka 5. Stečajnog zakona („Narodne novine“ 71/15 i 104/17; dalje SZ) nema uvjeta za provođenje postupka.
Slijedom navedenog, a temeljem odredbe članka 115. stavka 1. SZ-a, odlučeno je kao u izreci ovog rješenja.
U Splitu 29. listopada 2018.
Sutkinja
Ana Golub Gruić, v.r.
za točnost otpravka – ovlašteni službenik
Ana Bosančić



Pouka o pravnom lijeku: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 

